KIRJALLINEN KYSYMYS E-1106/02 esittäjä(t): Christopher Huhne (ELDR) komissiolle. Tavaroiden ja palvelujen vienti.



Virallinen lehti nro 205 E , 29/08/2002 s. 0243 - 0244



KIRJALLINEN KYSYMYS E-1106/02 esittäjä(t): Christopher Huhne (ELDR) komissiolle (18. huhtikuuta 2002) Aihe: Tavaroiden ja palvelujen vienti Komission vastauksessa kirjalliseen kysymykseni E-1020/2001(1) ei annettu jäsenvaltiokohtaisia maantieteellisesti eriteltyjä tietoja tavaroiden ja palvelujen viennistä, minkä vuoksi kysyn komissiolta seuraavaa: 1. Mitkä EU:n jäsenvaltiot tuottavat tällä hetkellä maantieteellisesti eriteltyjä tietoja tavaroiden ja palvelujen viennistään (eli tavaroiden ja palvelujen viennin jakautumisesta (esimerkiksi liikenteeseen ja vakuutuksiin) kohteittain, kuten EU:hun, Pohjois-Amerikkaan ja Aasian)? 2. Voiko komissio ilmoittaa kyseisiä tietoja tuottavien jäsenvaltioiden tavaroiden ja palvelujen viennin kokonaismäärät, sekä euroalueelle, EU:hun ja muualle maailmaan suunnatun viennin määrät viimeisen kymmenen vuoden ajalta (tai mahdollisimman pitkältä ajalta, jos kymmenen vuoden tietoja ei ole yksittäisissä tapauksissa käytettävissä)? 3. Voiko komissio vielä ilmoittaa, kuinka suuren osan kunkin maan BKT:sta nämä luvut muodostivat kyseisenä ajankohtana? (1) EYVL C 340 E, 4.12.2001, s. 149. Pedro Solbes Miran komission puolesta antamayhteinen vastauskirjallisiin kysymyksiin E-0992/02, E-0993/02, E-0994/02 ja E-1106/02 (29. toukokuuta 2002) Komissio kerää ulkomaankauppaa koskevia tietoja pääasiassa kahdesta lähteestä. Tavaroita koskeva ulkomaankauppa Tiedonkeruujärjestelmä on kaksiosainen. - Intrastat: kansalliset vastuuviranomaiset (tilasto- ja tullilaitokset) keräävät tiedot suoraan tavaroiden tuontia/vientiä harjoittavilta yrityksiltä EU:n 15 jäsenvaltiossa. - Extrastat: tilastot kerää pääasiassa tulli, ja ne kattavat EU:n ja sen ulkopuolisten maiden välisen kaupan. Molemmista lähteistä saadaan yksityiskohtaista tietoa tuotteista ja niiden kohde- ja alkuperämaista. Kootut tiedot toimitetaan komissiolle kuukausittain. Kaikki jäsenvaltiot toimittavat nämä tiedot. Suoraan arvoisalle parlamentin jäsenelle ja parlamentin sihteeristölle lähetetyistä taulukoista ilmenevät jäsenvaltioiden vienti maailman tärkeimmille alueille (noin kolme kohdetta maanosaa kohti) ja sen osuus bruttokansantuotteesta kaudella 19902001. Komissio lähettää myös suoraan parlamentin jäsenelle ja parlamentin sihteeristölle taulukot, joista ilmenee jäsenvaltioiden välinen tavaroiden tuonti ja vienti ja niiden osuudet bruttokansantuotteesta kaudella 19902001. Tietoja puuttuu niiden maiden osalta, jotka eivät olleet EU:n jäseniä tietyllä kaudella, tai tiedonkeruumenetelmän muuttamisen tai maantieteellisten mukautusten vuoksi. Maksutase Kuten parlamentin jäsenen kirjalliseen kysymykseen E-1020/01 annetussa komission vastauksessa todettiin(1), kaikki jäsenvaltiot toimittavat nykyisin Eurostatille maksutasetiedot, joihin sisältyvät tavaroita ja palveluja koskevat (kredit, debet ja netto) taloustoimet, maantieteellisesti eriteltyinä ainakin luokitustasolla 1 (koko maailma, EU:n 15 jäsenvaltiota (EU15), EU:n ulkopuoliset maat, Kanada, Yhdysvallat, Japani, muu maailma, euroalue, euroalueen ulkopuoliset maat). Lisäksi maita pyydetään toimittamaan Eurostatille myös yksityiskohtaisempi maantieteellinen erittely: luokitustasoilla 3 ja 4(2). Eurostat yhdenmukaistaa tarvittaessa nämä tiedot ja lähettää ne takaisin jäsenvaltioille, jotka voivat halutessaan antaa Eurostatille luvan julkistaa yksittäistä jäsenvaltiota koskevat yhdenmukaistetut tiedot. Euroopan keskuspankki (EKP) vastaa euroalueen maksutaseaggregaattien kokoamisesta, ja EKP ja jäsenvaltiot ovat päättäneet, että jäsenvaltioiden osuutta euroalueen maksutaseaggregaattien kokoamisesta (euroalueen sisällä ja euroalueen ulkopuolella) ei julkaista. Koska EKP on yksin vastuussa näistä luvuista, niitä voitaan pyytää vain EKP:stä. Eurostat voi siis antaa jäsenvaltiokohtaiset tavaroiden ja palveluiden maksutasetiedot vain luokitustasolla 1 (lukuun ottamatta euroaluetta ja sen ulkopuolista aluetta syystä, joka edellä on mainittu) sekä eräillä luokitustasoon 3 kuuluvilla maantieteellisillä alueilla pisimmällä käytettävissä olevalla ajanjaksolla 19922000. Excel-tiedosto, josta ilmenee tavaroiden ja palveluiden tuonti ja vienti sekä niiden osuus bruttokansantuotteesta, lähetetään suoraan parlamentin jäsenelle ja parlamentin sihteeristölle. (1) EYVL C 340 E, 4.12.2001. (2) Luettelo tasot 3 ja 4 muodostavista maista on Eurostatin maksutasekäsikirjassa (Eurostat Balance of Payments Vade Mecum), joka on pyynnöstä saatavissa.